Knut Nærum

Knut Nærum (født 3. mars 1961 i Arendal, oppvokst i Halden) er en norsk komiker, forfatter, tegneserietegner og TV-underholder. Han er blant annet kjent som fast paneldeltaker gjennom mange år i NRKs humoristiske TV-program Nytt på nytt.


== Utdannelse ==

Knut Nærum er oppvokst i Halden, og gikk på videregående skole i Grimstad. Nærum er cand.mag. fra Agder distriktshøgskole med grunnfag i nordisk og mellomfag i engelsk.


== Kunstnerisk virke ==


=== Revy, teater og tv ===
I gymnastiden i Grimstad 1976-79 deltok han aktivt i flere av Grimstad teaterverksteds oppsetninger; bl.a. «Et farlig hus» og En særling av en lærling.I 1980- og 1990-årene skrev og spilte han i syv revyer med «Tangakavalerene».I januar 2007 hadde teaterstykket En himmel full av stjerner premiere. Stykket var basert på hans bok med samme navn.
Høsten 2007 hadde han faste opptredener med bokhumorshowet «Bokdusjen» på Litteraturhuset i Oslo.I 2012 hadde figurteaterkompaniet Levende dukker urpremiere på stykket IS, som de hadde bestilt manus til fra Knut Nærum i anledning kompaniets 25-årsjubileum. Forestillingen hadde nyskrevet originalmusikk komponert av Erlend Skomsvoll, og musikken ble fremført av Den Kongelige Norske Marines Musikkorps. Opphavspersonene omtalte stykket som «verdens første zombie-dukketeater».Nærum har medvirket i Egentlig på NRK. I Nytt på nytt har han gjort seg bemerket for overraskende innfallsvinkler og raske poenger servert med en nøktern mine. I april 2015 ble det kjent at Nærum skulle slutte i Nytt på nytt.


=== Tegneserier ===
Nærums første utgivelse var tegneserien Vi går for regnskogen, 80-tallet for nybegynnere. Dette var en samling en-rutes vitsetegninger som tidligere hadde stått på trykk i Nye Takter. Deretter laget han den politisk-satiriske tegneserien Bloid, med journalisten Rita Bloid som hovedperson. Denne tegneserien ble første gang utgitt i avisen Ny Tid den 23. august 1991 (utg. nr 31). Bloid gikk senere i Dagbladet.


==== Utgivelser ====
1991: Vi går for regnskogen. 80-tallet for begynnere, utgitt av Semic frolag
2004: Nydelige greier, utgitt av No Comprendo Press
2005: Tenk at det kan nytte, No Comprendo
2016: Muffens, No Comprendo Press
2021: Likbilen, Cappelen Damm


==== Bloid-serien ====
1992: Jakten på intelligent liv i Norge, Semic
1993: Gitardemokratene, Semic
1994: Gud er svensk, No Comprendo
1996: Enig med Gro, No Comprendo
1997: Til det knaser i bein (med tegneren Olav A. Hegdal), No Comprendo
1998: Sofaland, No Comprendo
1999: Nye pupper, No Comprendo
2000: Ikke noen bombe det da, No Comprendo
2002: Svære greier, No Comprendo


==== Vitsetegninger og tegneserier ====
Nærum har utgitt vitsetegninger og tegneserier i følgende magasin: Brage, Smash, Fædrelandsvennen, Psykose, Nye takter (1985–1991), Natur & miljø, Rock Furore, Ny Tid (1991–1999), Fidus (1992–), Nopa-bladet, Dagbladet (1997–1999), Smult, Samtiden (2006–).


==== Seriemanus ====
Den store kjærligheten (antologi), Propell (antologi), Donald Duck & Co (2009–)


=== Bokutgivelser ===
2000: Å – parodier på norske forfattere
2001: Norsk litteraturhistorie, fritt etter hukommelsen – delvis historiske fakta, noe er assosiasjoner og mye er komiske innslag av fri fantasi og kulturhistoriske forvekslinger
2002: Døde menn går på ski – krimparodi inspirert av André Bjerke (brukt som påskekrim av NRK Radioteateret)
2003: Krig! – samfunnskritisk roman som også parodierer Johan Sebastian Welhavens dikt «Republikanerne»
2003: Monkypop-saken – billedbok illustrert av Bjørn Ousland
2004: Barnepolitiet – billedbok illustrert av Bjørn Ousland
2004: En himmel full av stjerner – satirisk om kjendishysteriet (Ble til et teaterstykke i 2007)
2004: Knut Gribb og isdronningen (lydbok)
2004: Nydelige greier – komplett tegneseriesamling
2005: Kalle Komet – barnebok illustrert av Bjørn Ousland
2005: Madonna-gåten – parodi på Da Vinci-koden
2006: Løsningen på Madonna-gåten – Løsningen på parodien
2007: Monster – Skrekkparodi med utgangspunkt i miljøkrisen
2008: De dødes båt – krimparodi inspirert av André Bjerke
2008: Slemme barn – barnebok skrevet sammen med Bjørn Ousland
2008: Sneglemannen – fortelling til inntekt for Redd Barna
2009: Peer! – skuespill basert på Henrik Ibsens Peer Gynt
2009: Sitt ned og hold kjeft – en «antiselvtillitsbok»
2010: Kalle Komet og krympekanonen – barnebok illustrert av Bjørn Ousland
2010: Super – skuespill skrevet til Den Unge Scene 2011.
2010: Ø – parodier på norske forfattere
2011: Kalle komplett
2011: Fire stykker
2012: Årets Påskekrim
2012: Ingenting her, ingenting der
2013: Nordmenn som rimer
2013: Busemannen
2014:  Æ - parodi på norske forfattere
2015: Voodoo på vestkanten
2017: Barmhjertighet
2018: Den gåtefulle Oberon Qvist
2019: Kyss meg, døden
2020: Frinken Fopp
2020: Sannheten: en flyktnings historie om da hjemlandet ble rammet av innsyn og ærlighet


=== Diskografi ===


==== De Stundesløse ====
To pluss to (1982), med Altered States


==== Deltar på ====
Sven Lundestad: Preludios Americanos (1980)
Clink: Kiwi (1981)
E MI Uavhengige: Uten tvil – Ny musikk fra Kristiansand (1982)
Anaerob Tapes: Depend on a Few Things (1984)
Terje Mårstad: Kjærlighet til hverandre (1994)
Grappa: Harde svaberg og bløde konsonanter – viseskatter fra Sørlandet gjennom 40 år (1999)
Hallo i uken: Et rop om hjelp: Hallo i uken 1990–99 (2000)
Oslo Plektrum: 3 mot 1 er feigt (2001)
Løgnaslaget: Utsolgt! (2002)
Ole Evenrud: Høy og Mørk – De beste (2005)
Rune Andersen: Diverse artister (2005)
NRK: Latterlige øyeblikk (2006)
Julemusikk: Jul i Halden 2014 (2014)
Raga Rockers-hyllest: Sannhet på boks – en hyllest til Raga Rockers (2015)


=== Nett-TV ===
fra programmet «Øystein & Meg» – Alladins lampe – feigingen
fra programmet «Egentlig er det sånn» – Hjemmevideosaken


== Annet ==


=== Politikk ===
Nærum er medlem av Rødt og er regissør for den radikale teatergruppen Opplysningskontoret. Han ble valgt inn som medlem av Kristiansand bystyre i 1991, men flyttet fra byen ikke lenge etterpå. Ved stortingsvalget i 2009 stod han på sisteplass på listen til partiet Rødt i Oslo og i Telemark.


== Referanser ==


== Kilder ==
Presentasjon av Knut Nærum i Forfatterkatalogen på Forfattersentrums nettsider


== Eksterne lenker ==
(en) Knut Nærum – kategori av bilder, video eller lyd på Commons 
(en) Knut Nærum på Internet Movie Database 
(en) Knut Nærum hos The Movie Database 
(en) Knut Nærum på Discogs 
(en) Knut Nærum på MusicBrainz 
(en) Knut Nærum på Last.fm 

(no) Publikasjoner av Knut Nærum i BIBSYS
(no) Knut Nærum i Store norske leksikon
(no) Knut Nærum hos Norske Dramatikeres Forbund
(no) Knut Nærum i Cappelen Forlag
(no) Knut Nærum i NRK Forfatter
(no) Spør Knut Nærum (Aftenposten, 2005)
 Wikiquote: Knut Nærum – sitater
Norsk litteraturhistorie på 45 minutter – lydopptak fra Bergen Offentlige Bibliotek (2017)
Knut Nærum: fra kjernesamlingen – lydopptak ved Bergen Offentlige Bibliotek 28. mars 2017